17.7.2023 г.
BG
Официален вестник на Европейския съюз
C 252/37
Искания на жалбоподателя Жалбоподателят иска от Съда: — да обяви жалбата за допустима и основателна; — да отмени определение от 30 март 2023 г., постановено от Общия съд по дело T-567/22, в неговата цялост; — да уважи всички искания, направени пред Общия съд и вследствие на това, като разгледа делото по същество, — да отмени Делегиран регламент (ЕС) 2022/1214 на Комисията от 9 март 2022 година за изменение на Делегиран регламент (ЕС) 2021/2139 по отношение на икономическите дейности в някои сектори на енергетиката и на Делегиран регламент (ЕС) 2021/2178 по отношение на специфичното публично оповестяване на информация за тези икономически дейности; и при всички положения, — да осъди Комисията да заплати съдебните разноски.
Основания и основни доводи В подкрепа на жалбата си жалбоподателят изтъква: — две основания за отмяна на определението: 1.
Общият съд е опорочил определението си с грешка при прилагането на правото, като в точки 16 — 27 от обжалваното определение е приел, че жалбоподателят не разполага с активна процесуална легитимация, за да предяви иск от свое име на основание член 263, четвърта алинея ДФЕС; 2.
Общият съд е опорочил определението си с грешка при прилагането на правото и явна грешка в преценката, като в точки 28 — 42 от обжалваното определение е приел, че жалбоподателят не разполага с активна процесуална легитимация, за да предяви иск от името на своите членове на основание член 263, четвърта алинея ДФЕС. — пет основания за отмяна на регламента: 1.
Производството е нередовно, тъй като нарушава разпоредбите на Регламент No 2020/852 от 18 юни 2020 г.; 2.
Правилата за таксономия са нарушени; 3.
Разпоредбите на член 19 от Регламент No 2020/852 от 18 юни 2020 г. са нарушени, а целите са недостатъчно амбициозни; 4.
Общите критерии на правото на Съюза са нарушени и по-точно принципът на предпазните мерки, посочен в член 19 от Регламент No 2020/852; 5.
Налице е несъвместимост между инвестициите в ядрения сектор и зелените инвестиции по отношение на финансовата информация.